**DELEGERINGSREGLEMENT**

**FOR**

**xxxxxxxxxxxxxxxxxxxxx**

**Vedtatt av ekstraordinært årsmøte xxxx.2016**

**§ 1. Formål**

Hensikten med delegeringsreglementet er å medvirke til en klarest mulig arbeidsfordeling mellom styre i klubben og årsmøtet, samt mellom styret og faste eller midlertidige utvalg, opprettet av styret.

**§ 2. Delegering i idrettspolitiske saker til styret**

Styrets ansvar som besluttende myndighet omfattes av de saker som regulerer etter lovnormens §13 og §18. Dertil andre saker som styre selv finner grunn for å behandle, jfr. egne planer og idrettspolitiske uttalelser og vedtak.

Styrets leder, eller den vedkommende bemyndiger, er forberedende og iverksettende myndighet i forhold til ovennevnte.

Uten nærmere avklaring fra årsmøte tar styret selv initiativ og handler på idrettslaget vegne hva angår lovnormens lov §18, dertil saker og sakstyper som det utrykkelig er gitt fullmakt om. Eksempler på dette er vedtatt budsjett og handlingsplan.

**§ 3. Delegering i tilknytning til styrets administrative oppgaver**

* 1. Styre, møter og oppgaver

Utover styrets egne bestemmelser forestår styreleder, saksliste og innkalling til styremøter. Saker som styrets øvrige medlemmer ønsker behandlet, tas fortrinnsvis opp med styreleder.

* 1. Representasjon

Representasjonsoppgaver for styremedlemmer som forutsetter utgiftsdekning, besluttes og avklares av styreleder, eller den han/hun gis fullmakt til.

**§4. Delegering til utvalg**

Dersom styret oppnevner egne faste utvalg, forutsettes at det utarbeides egen instruks for disse, jfr lovnormens §18 og §19.

Utvalg oppnevnt av styret gis fullmakt til å gjøre vedtak innenfor sitt fagområde og rapportere til styret på førstkommende styremøte. Vedtak som kan medføre økonomiske konsekvenser skal klareres med styret før vedtak.

For midlertidige utvalg/ad-hoc-komiteer, utarbeides særskilt mandat. Generelt gjelder at utvalg disponerer de midler som stilles til disposisjon til utvalgenes virksomhet og til tiltak i overensstemmelse med instruks/ mandat.

**§5. Signatur, prokura og attestasjonsmyndighet**

Signatur

Det er styrets leder som har signaturrett, dvs kan inngå avtaler på vegne av xxxxxxxx.

Avtaler som skal inngås, skal være styrebehandlet og godkjent av styret.

Prokura

Prokura er fullmakt fra styret til styrets leder. Prokura blir gitt til styrets leder og innebærer fullmakt til å inngå avtaler og gjøre disponeringer i samsvar med styret sine vedtak. Prokura gjelder til den blir opphevet eller ved slutt i tillitsvervet.

Attestasjonsmyndighet

Viser til lovnormens §12 (3).

Styret skal oppnevne to personer i styret som skal disponere bankkonto i fellesskap.

Dette gjøres praktisk ved at styrets leder signerer bilaget og kasserer utbetaler.

**§6. Andre bestemmelser**

Delegeringsreglementet er ikke til hinder for at den eller de som er delegert myndighet kan forelegge en sak til behandling i overliggende organ.

**§7. Fullmaktsmatrise**

Årsmøtet gir følgende fullmakt til å disponere idrettslagets økonomiske midler;

Årsmøtet: Over kr.100 000

Styret: Inntil kr. 50 000

Styrets leder: Inntil kr. 10 000

Gruppeledere: Inntil kr. 10 000